على فكرة أيقونة
قبل الثورة كان في خيالي مثل أعلى
مثل أعلى من كتاب أو شخصيات عامة
بعد الثورة أدركت أن ما عنديش مثل أعلى
ما عنديش أيقونة
فيه بس ناس بتقول أرائها
لو عجبتني فكرة واحدة من شخص واحد
ده مش معناه أنه الأيقونة بتاعتي
لأ أنا بس
أنا بس بتعجبني الفكرة مش الشخص
مش أني بحب الشخص
وبفتكر أن الشخص ده مثلي الأعلى
وكل حاجة بيعملها ويقولها صح
لأ، ما فيش حاجة اسمها كده
قبل الثورة كان عندي أيقونات
زي لما بلاقي كاتب شاطر
بقول أه ده المثل الأعلى بتاعي
أو هي مثلي الأعلى
وممثلة، بنجب الممثلة والممثلين
عشان بنحبهم بنفتكر أنهم الأفضل
وكل حاجة بيقولوها بنتفق عليها
وبعد الثورة، معظم الناس اللي كنت شايفاها أيقونات
خذلوني، محمد منير مثلا
كنت بحبه جدا
وعشان أنا بحب الشعر
وهو كان دايما بيغني... كان دايما كلمات أغانيه حلوة
وكان بيشتغل مع شعراء مشهورين
كنت فاكراه متمرد
وأن عنده رؤية
بس بعد الثورة بان أنه مش حقيقي
دلوقتي بعتبر...عندي تعريفات مختلفة
يعني بقت الفكرة مش الشخص
يمكن فيه شخص عنده فكرة واحدة كويسة
ماشي، ما تخليهوش مثل أعلى بالنسبة لي
بس لسه بقدر الأفكار الكويسة
لسه بقدر القيم
بس مش هيكون عندي أيقونة
يمكن نوال السعداوي لسه هتفضل على طول أيقونة
بس أنا رفضت فكرة المثل الأعلى
أو شخصية عامة أو أيقونة
عشان بتخلينا... بتسجنا
عشان مش بنعرف نحكم
لما بنكون مبهورين بالشخص ده
ونوافق كده على كل حاجة بيقولها
ده مش صح، المفروض ننقي
ونعيد التفكير في كل حاجة شايفينها
وعادي ما يكونش عندنا أيقونة أو شخصية عامة
وعادي الشخص اللي بنحبه كممثل أو مغني
نبقى بنختلف معاه في مواضيع مختلفة